《和杨廷秀至后睡觉》
宋代·王蔺

池塘春梦草初生，江左诗来得我惊。
开秩快观醒倦眼，挑灯细我度寒更。
追参李杜今无敌，挥斥侯刘独有声。
一首敬酬三百首，深惭坡老和渊明。

作者简介：（?—1201）宋无为军庐江人，字谦仲，号轩山。孝宗乾道五年进士。历监察御史、礼部尚书，进参知政事。光宗立，迁知枢密院事兼参政，拜枢密使。鲠直敢言，所论时政得失，皆切中要害。因嫉恶太甚，同僚多忌之。宁宗庆元中为台臣论劾罢官，奉祠归里。卒谥献肃。有《轩山集》。